Lena Johanna Therese Meyer-Landrut, tunnetaan myös esiintymisnimellä Lena, (s. 23. toukokuuta 1991 Hannover) on saksalainen poplaulaja ja lauluntekijä. Hän edusti Saksaa Oslossa järjestetyssä vuoden 2010 Eurovision laulukilpailussa, jonka hän voitti kappaleella ”Satellite”. Sekä ”Satellite” että hänen debyyttialbuminsa "My Cassette Player" myivät Saksassa tuplaplatinaa.